**bazén uja Victora**

pre uja Viktora, ktorý nám vždy nosil darčeky

pre „Buraquinhos“

Vždy, keď ujo Victor prišiel z Benguely, deti by sa najradšej bolivykašľali na školu, len aby ho mohli ísť čakaťna vnútroštátne letisko. Lenžeujo stále prichádzal v nedobrom čase a moja mama nikomu nedovolila chýbať na hodinách.

Takže uja Victora sme stretli až doma, v čase obeda. A jeho úsmev, smiech zvučný ako vodopád i hrom, sa ani nedá opísať slovami. Len čo sme ho zbadali a začuli ho smiať sa, aj my sme sa od radosti bezhlavo rozosmiali. Ujo zatiaľzačal so svojimi benguálskymi čarami.

„Toto ste vy Luanďania ešte nikdy nevideli,“ otvoril kufor plný karameliek,čokolády a iných darčekov, ktoré deti zbožňovali.Ešte v ňom mal aj balíček kúzelníckych kariet s miznúcim károvým esom a štýlové košele, o akých sme my „z Luandy“ nemali ani potuchy.

Večer sme ho nechali navečerať sa a vypiť si čaj, ktorý mal po jedle rád. Ja, moji bratranci a dokonca aj niektorí kamaráti z našej ulice sme sedeli na verande a čakali na neho. Ujo Victor mal totiž z Benguely také príbehy, že my Luanďania sme popravde *nestačili* jeho fantastickému rozprávaniu, v tme a s niekoľkými komármi ako nepozvanými hosťami.

Už som povedal Brunovi, Tibasovi a Jikovi, kamošom z našej ulice, že tento môj ujo má skvelé historky. Ale tá najlepšia, aj keď nikto nikdy nedostal šancu pokochať sa nejakou fotkou, bola o jeho bazéne doma v Benguele.

„To si vy Luanďania neviete predstaviť, vy tu pijete šumienky Tang!“

Vybuchol do svojho burácavého smiechu a my sme sa rehotali s ním, akoby nás neúprosne šteklil teplý nočný vzduch.

„Máme tam obrovský bazén,“ odmlčal sa sťa vo filme a my sme si s ústami dokorán predstavovali taký bazén.„Navyše, nenapúšťame ho vodou.“ Pozrel som na Tibasa, potom na Jiku.

„Nevravel som vám?“

Ujo Victor pokračoval vo svojom fantazmagorickomrozprávaní: „Vy fanúšici šumienky Tang si to neviete ani predstaviť... Náš bazén je celý plný Coca-Coly!“

Vtedy nás všetkých ohromil údiv: videl som, že oči ostatných sa rozžiarili ako neónky, takmer rozsvietili tmu na verande a vystrašili komáre. Zbehli sa nám slinky a od toľkého úžasu sme sa rozlehlili, aj ujo Victor. Potom sme prepukli v taký hlasný potlesk, až sa mama prišla pozrieť, čo sa deje.

To už sa ma nikto nič nepýtal, rozprávali sa rovno s ujom Victorom. Chceli vedieť viac detailov o tom bazéne a ešte či by ho niekedy mohli prísť navštíviť.

„Všetci prídete,“ zasmial sa ujo Victor, pozrel na mňa a žmurkol. „Priletí lietadlo pre celú luandskú bandu! Pripravte si oblečenie, všetci sa pôjdete kúpaťdo bazénu s Coca-Colou, my tam tú vašu šumienku Tang nepijeme...“

„Ach jaj, Victor, prestaň deťom rozprávať také táraniny,“ došla mama na verandu.

Žmurkol na ňu a pokračoval s ešte väčším nadšením.

„Žiaden problém, môže prísť celá banda z ulice, v Benguele máme bazén plný Coca-Coly... a stenymá zo žuvačiek a čokolády!“

Opäť sme sa roztlieskali, potom sme ohúrení toľkými sladkosťamistíchli.

„Skokanský mostík je z jahodových lízaniek a v sprche tečie pomarančová Fanta. Keď stlačíte gombík, začne tiecť aj Sprite...“ pozeral na mamu, láskavé oči privreté smiechom. Zatlieskali sme a pomaly odišli.

Keď som sa vrátil domov, vyšiel som hore zapriať všetkým dobrú noc. Vošiel som do izby uja Victora. Mal zapálenú iba jednu lampičku.

„Ujo, naozaj môžeme jedného dňa navštíviť tvoj bazén s Coca-Colou?“

Priložil si prst k ústam, aby som bol potichu.

„Ani nevieš to najlepšie... V lietadle, ktorým pôjdete, bude všetko občerstvenie z čokolády, so slamkami zakrútenými ako húsenková dráha. A v Benguele máme karamelky len tak na uliciach, stačí si zobrať.“ Keď zhasol svetlo, ešte stále sa chechtal. Dodnes rozmýšľam, odkiaľ ujo Victor z Benguely nabral odvahu toľko sa zabávať, bez strachu, že vyprázdni celý svoj rezervoár smiechu.

Išiel som si ľahnúť, aby ma mama neprichytila, že sa tak neskoro rozprávam. Zdalo sa mi, že na strope mojej tmavej izby vidím vodu s temnými odleskamia bublinkami, ktoré šteklia celé telo. V tú noc som si vravel,že ujo Victor musí byť taký veselý a plný kúziel, pretože býva v Benguele a tam majú bazén s Coca-Colou a kopou žuvačiek aj čokolády. Na strope som videl aj jeho, triasol sa smiechom až mu z očí tiekli slzy.

Bolo to krásne: zaspal som v Luande a celú noc som sníval o Benguelskej provincii.